User:Dorian Gray Wild/The video campaign of the graves

The video campaign of the graves is a video clip which was produced and broadcast on February 26, 2019 by the "Likud TV" studio, המיועד לשידורים חיים בהנחיית אלירז שדה בחשבונות הדיגיטליים של בנימין נתניהו ברשתות החברתיות. בסרטון זה תיאר אבישי עברי את בני גנץ, יושב ראש רשימת כחול לבן כאיש שמאל. בסיום הסרטון, נראה עברי כשהוא מצולם על רקע קברים של חללי מחלקת הל"ה בהר הרצל, כשהוא טוען ש"שמאל זה מסוכן".

The video description
עברי היה חבר בצוות הקמפיין של הליכוד והופיע בשידוריו בתשלום. סרטון הקברים נמשך פחות מדקה, ופתח בדברי עברי על רקע תמונה מהפיגוע בחלמיש, שבו נרצחו בני משפחת סלומון, ותמונה מהפיגוע בדולפינריום בזמן ממשלת שרון הראשונה. עברי המשיך לדבר על רקע תמונות של נתניהו, תמונות שני פיגועים נוספים שארעו, לטענת עברי, בשל מדיניות השמאל, תמונה של שלטון החמאס בעזה, תמונות של גנץ ושל רשימתו. עברי סיים את דבריו באמירה: "גנץ זה שמאל ושמאל זה מסוכן", על רקע התמונה של קברי חללי הל"ה בהר הרצל.

Reactions
השימוש שעשה הסרטון בתמונה של קברים של חללי מערכות ישראל עורר תגובות נסערות באמצעי התקשורת וברשתות החברתיות.
 * רשימת כחול לבן פרסמה הודעה: "חיילי צה"ל שנפלו בקרב ובני משפחת השכול לא דמיינו שראש ממשלה ישתמש בהם לסרטוני קמפיין פוליטי. לך תתנצל בפני המשפחות מיד, או שהכתם הזה ילווה אותך כל חייך. תתבייש, נתניהו".
 * יו"ר מפלגת העבודה אבי גבאי דרש אף הוא מנתניהו להתנצל בפני גנץ ובפני המשפחות.
 * במפלגת מרצ אמרו שלנתניהו ולימין אין גבולות.
 * אורלי לוי-אבקסיס אמרה שזה לא הליכוד שגדלה עליו.
 * יו"ר ארגון יד לבנים, אלי בן שם, הביע זעזוע משילוב תמונת הקברים בתעמולה פוליטית.
 * נתניהו אמר: "אני ראיתי את הסרטון הזה והזדעזעתי. מיד התקשרתי וביקשתי להסיר אותו. ביקשתי גם לבדוק מי עשה את זה ואיך זה קרה ולהרחיק את מי שעשה את זה מהקמפיין. אני מבין ללב המשפחות משום שאני חלק מהן. אני 43 שנים עולה לקבר של אחי". שדה נשאר בתפקידו.
 * גדעון סער, המוצב במקום החמישי ברשימת הליכוד לכנסת העשרים ואחת, תיאר את הסרטון כ"טעות חמורה בשיקול דעת וסתירה חזיתית לערכי המפלגה".
 * השר זאב אלקין אמר: "זה לא עבר אישור - לא של ראש הממשלה ואפילו לא של כמה אנשים קרובים בצוות שלו".

מסע הבחירות של הליכוד מנוהל באופן אישי על ידי נתניהו. עקב כך טען העיתונאי אורי משגב: "אל תאמינו להתנצלות של בנימין נתניהו על סרטון הקברים בבית העלמין הצבאי. אין סיכוי שמדובר ב'טעות עריכה מצערת'. נתניהו מינה את עצמו בתחילת מערכת הבחירות למנהל האסטרטגי של הקמפיין. הוא אובססיבי ביחסו לתקשורת ולשימוש בה, תמיד מעורב עד הפרט האחרון, ואין פעולה שאינה עוברת את אישורו. הפריים המסיים של סרטון תעמולה הוא הפריים החשוב ביותר בו".

ב-1 במרץ 2019, שלושה ימים לאחר פרסום הסרטון, התנצל אבישי עברי בדף הפייסבוק שלו "בפני כל משפחה שכולה שנפגעה מהסרטון". אישי שמאל, דוגמת חברי הכנסת איציק שמולי ומיקי רוזנטל, העיתונאים חיים לוינסון וחיים הר-זהב, קיבלו את התנצלותו.

אף שבגרסתו המקורית, באתר "הליכוד", צפו בסרטון פחות מ-40,000 אנשים עד להסרתו, נצפה הסרטון על ידי עוד מאות אלפי צופים כתוצאה מהצגתו במהדורות החדשות בערוצי הטלוויזיה ובאתרי החדשות.

ב-12 במרץ 2019 חשף ערוץ 13 כי בעקבות הפקת הסרטון פוטר אבישי עברי ממשרתו במטה הליכוד. אבי כהן, היועץ שהושעה יחד איתו, התפטר. כנגד מי שהיו אחראים לאשר את הסרטון לקראת שידור, אך לא צפו בו לפני שידורו, לא התנהל הליך.